Informácia o zastupovaní pred Súdnym dvorom Európskych spoločenstiev  a Súdom prvej inštancie Európskych spoločenstiev

Súdny dvor je jednou z piatich hlavných inštitúcií Európskeho spoločenstva (článok 7 ods. 1 Zmluvy o založení Európskeho spoločenstva). Pôvodne vznikol na základe Rímskeho dohovoru o niektorých inštitúciách spoločných pre Európske spoločenstvá z 25. marca 1957 ako spoločný Súdny dvor Európskych spoločenstiev a má sídlo v Luxemburgu. Je zložený z 15 sudcov a ôsmich generálnych advokátov ustanovených na šesťročné obdobie. Pracovným jazykom Súdneho dvora je francúzština.

	Súdny dvor ako jediný kontrolný orgán Európskej únie, ktorý má právnu povahu, plní viaceré úlohy, ktoré presahujú jeho bežnú justičnú funkciu. Súdny dvor môže tiež vystupovať ako:
•	ústavný súd: vysvetľuje práva a povinnosti európskych inštitúcií v ich vzájomných vzťahoch, ako aj právne vzťahy medzi členskými štátmi a Európskou úniou;
•	strážca zákonnosti: overuje zlučiteľnosť sekundárnej legislatívy (právne akty prijaté Radou Európskej únie a Európskou komisiou) so Zmluvou o založení Európskeho spoločenstva a všeobecnými právnymi princípmi;
•	správny súd: rozhoduje o žalobách predložených fyzickými alebo právnickými osobami proti opatreniam Európskej únie a o sťažnostiach podaných pracovníkmi európskych inštitúcií proti podmienkam, za ktorých sú zamestnávaní;
•	občiansky súd: zisťuje mimozmluvné záväzky a skúma nároky na náhradu škody, najmä pri úradnom ručení;
•	arbitrážny súd: na základe dohody medzi stranami môže v určitých špecifických prípadoch pôsobiť ako arbitrážny orgán.

Súd prvej inštancie bol vytvorený rozhodnutím Rady Európskej únie 88/591 z 24. októbra 1988 a bol pričlenený k Súdnemu dvoru. Súd prvej inštancie je činný v určitých právnych záležitostiach, ktoré vymedzuje Zmluva o založení Európskeho spoločenstva. Základ pre vytvorenie Súdu prvej inštancie vytvoril Jednotný európsky akt.

Súd prvej inštancie má 15 členov, ktorí môžu jednak vykonávať sudcovskú činnosť a jednak prevziať úlohu generálneho právneho zástupcu. Ich funkčné obdobie trvá šesť rokov. Súd prvej inštancie začal svoju činnosť 31. októbra 1989 a má uľahčiť prácu Súdnemu dvoru.

1. Pôsobnosť Súdneho dvora a Súdu prvej inštancie a postavenie zástupcov strán    
    v konaní pred týmito súdmi

Fungovanie, právomoci, činnosť Súdneho dvora, jeho generálnych advokátov, Súdu prvej inštancie a konaní, ktoré sa vedú pred týmito súdmi, upravuje Zmluva o založení Európskych spoločenstiev v článkoch 7, 68, 88, 95, 220 až 245, 256, 288, 290, 292 a 298, ďalej Zmluva o založení Európskeho spoločenstva pre atómovú energiu v článku 3, 12, 18, 21, 38, 81-83, 103-105, 136-160, 164, 188, 193, Zmluva o EÚ v článkoch 35, a Zmluva o Európskom hospodárskom priestore v článku 111 a protokole 34.

Systém právnej ochrany Európskych spoločenstiev zo strany Súdneho dvora a Súdu prvého stupňa tvorí:
•	zabezpečovanie dodržiavania práva pri výklade a vykonávaní Zmluvy o založení ES (čl. 220)
•	konanie  o porušení Zmluvy o založení ES (čl. 226)
•	žaloba o preskúmanie právnosti aktov ES (čl. 230)
•	žaloba na nečinnosť inštitúcií ES (čl. 232)
•	žaloba na náhradu škody (čl. 235 a 288 ods. 2)
•	zamestnanecká žaloba proti inštitúcii ES (čl. 236)
•	odvolacie konanie proti rozhodnutiam Súdu prvého stupňa na Súdnom dvore (čl. 225 ods. 1)
•	nariadenie predbežného opatrenia (čl. 242 a 243)
•	konanie o predbežnej otázke (čl. 234)

Otázku postavenia zástupcov jednotlivých strán pred Súdnym dvorom a Súdom prvej inštancie členských štátov, inštitúcií, ako aj fyzických a právnických osôb upravujú viaceré dokumenty. Predovšetkým treba uviesť Štatút Súdneho dvora, ktorý v článku 17 uvádza:
„Štáty a orgány Spoločenstva sú zastúpené pred Súdnym dvorom splnomocnencami menovanými pre každú vec; splnomocnencovi môže pomáhať poradca (adviser) alebo advokát (lawyer) zapísaný v zozname advokátov niektorého členského štátu.
Iné strany musí zastupovať advokát (lawyer), ktorý je zapísaný v zozname advokátov niektorého členského štátu.
Splnomocnenci, poradcovia a advokáti požívajú práva a imunity potrebné na nezávislý výkon svojej činnosti za podmienok stanovených v procesnom poriadku.
Súdny dvor vo vzťahu k poradcom a advokátom, ktorí pred ním vystupujú, má oprávnenia, ktoré sú obyčajne priznané súdom, za podmienok stanovených v procesnom poriadku.
Univerzitní profesori, ktorí sú štátnymi občanmi členských štátov, ktorých právny poriadok im priznáva právo vystupovať pred súdmi, majú pred Súdnym dvorom  práva, ktoré tento článok priznáva advokátom.“

Obdobne upravuje postavenie zástupcov jednotlivých strán aj článok 17 Štatútu EUROATOM-u a článok 17 Štatútu EHS.

Okrem uvedených ustanovení úlohu a postavenie jednotlivých zástupcov strán v konaní pred Súdnym dvorom a Súdom prvej inštancie upravuje Procesný poriadok Súdneho dvora v článkoch 32 - 36 (imunity a privilégiá, "plnomocenstvo" - proof of status, pozbavenie imunity, zneužitie imunity a privilégií) a Procesný poriadok Súdu prvej inštancie v článkoch 38 až 42. 

2. Prehľad rozsudkov vydaných Súdnym dvorom a Súdom prvej inštancie v       
    roku 2001

a) Prehľad na základe predmetu veci ukončených sporov na Súdnom dvore v roku 2001

Predmet žaloby			Počet rozsudkov (posudkov gen. adv.)
Dane				33 (34)
Poľnohospodárstvo		28 (30)
Životné prostredie a
spotrebitelia			20 (21)
Sociálna politika		18 (18)
Aproximácia práva		15 (17)
Sloboda poskytovania
služieb				12 (20)
Hospodárska súťaž		11 (13)
Sociálne zabezpečenie
migrujúcich pracujúcich	11 (16)
Doprava			11 (11)
Štátna pomoc			9 (8)
Vonkajšie vzťahy		8 (8)
Spoločné clá			7 (7)
Právo týkajúce sa inštitúcií	7 (7)
Sloboda pohybu tovaru	6 (6)
Obchodné právo		6 (7)
Sloboda pohybu osôb		6 (6)

Konania pred Súdnym dvorom sa rovnako týkali aj oblastí colnej únie, európskeho občianstva, rybárstva, voľného pohybu kapitálu, možnosti usadenia sa (freedom of establishement), industriálnej politiky, princípov komunitárneho práva, ale len vo veľmi malom počte. Naopak v tomto roku sa konania nedotkli Bruselských dohovorov a regionálnej politiky.

Z hľadiska povahy konania bolo v roku 2001 podaných 237 žiadostí o predbežnú otázku a 187 priamych žalôb z toho 28 na zrušenie opatrené (for annulment of measures), 157 za nesplnenie povinností (for failure to fulfil obligations) a 2 na základe rozhodcovských doložiek (on arbitration clases). Rovnako bolo podaných 72 odvolaní a 7 odvolaní dotýkajúcich sa predbežných opatrení (interterim measures and interventions).

	Priemerná dĺžka konania podľa výsledkov v roku 2001 bola 23 mesiacov u priamych žalôb a 22 mesiacov u predbežných otázok. Odvolacie konanie trvalo v priemere 16 mesiacov.

b) Prehľad na základe predmetu veci trvajúcich sporov na Súde prvej inštancie  v roku 2001

Predmet žaloby
Štátna pomoc			157 (207)
Hospodárska súťaž		92 (96)
Poľnohospodárstvo		83 (114)
Duševné vlastníctvo		51 (51)
Vonkajšie vzťahy		21 (21)
Colná únia			20 (20)
Právo týkajúce sa inštitúcií	18 (20)
Obchodná politika		15 (15)
Združenia zámorských
krajín a území (Association
of the Overseas Countries
and Territories)		15 (15)
Životné prostredie		10 (17)

Ostatné oblasti boli predmetom konania na Súde prvej inštancie len v minimálnom počte prípadov (aproximácia práva, rozhodcovské doložky, kultúra, energia, rybárstvo, zahraničná a bezpečnostná politika, spravodlivosť a vnútorné záležitosti, sociálna politika, regionálna politika...). Na tomto súde v roku 2001 neprebiehalo konanie dotýkajúce sa európskeho občianstva.

Z pohľadu povahy prebiehajúcich konaní k 31. decembru každého roka štatistika z roku 2001 uvádza 485 iných žalôb, 51 týkajúcich sa duševného vlastníctva, 143 zamestnaneckých sporov a 6 osobitných foriem konania.

V roku 2001 bol nový nápad na Súd prvej inštancie spolu 345 sporov, k 31. decembru prebiehalo 685 sporov, rozhodnutých prípadov bolo 230, rozsudkov bolo vydaných 120 a proti 69 rozhodnutiam Súdu prvej inštancie bolo podané odvolanie.

3. Inštitúcie koordinujúce pôsobenie splnomocnencov/agentov zastupujúcich    
    jednotlivé členské štáty Európskej únie v konaní pred Súdnym dvorom 

Na stálych zastupiteľstvách členských krajín v Bruseli pôsobí vo väčšine prípadov Právny útvar (Legal servis), ktorý sa skladá z 1-2 právnikov (+sekretárka), pričom zvyčajne jedna osoba je kontaktná osoba pre konanie o porušení Zmluvy o založení ES. Títo právnici majú v agende otázky európskej legislatívy (napr. implementácia primárnej legislatívy; ad hoc otázky, ako napr. Prístupová zmluva), konania pri porušení Zmluvy o založení ES, konania pred Súdnym dvorom a Súdom prvého stupňa, príp. inštitucionálne otázky; účasť „v právnych“ pracovných skupinách Rady (COHOM, Medzinárodné právo verejné, Morské právo, Súdny dvor, a iné).

Koordinujúce orgány v jednotlivých členských krajinách Európskej únie:

Veľká Británia	Treasury Solicitor´s Department (Vládny právny úrad), niekedy s pomocou barrister-a

Španielske kráľovstvo	Abogacia del Estado (Lawyer of the State) – zamestnanci tohto útvaru kariérne patria pod Ministerstvo spravodlivosti

Belgické kráľovstvo	Conseiller général au services juridique du ministère des Affaires étrangères du Commerce extérieur et de la Coopération au développement (Všeobecný radca právneho odboru Ministerstva zahraničných vecí, vonkajšieho obchodu a spolupráce na rozvoji)

Holandské kráľovstvo	Conseillers juridiques adjoints au ministère des Affaires étrangères (Zástupca právneho radcu Ministerstva zahraničných vecí), ktorý plní funkciu koordinačného orgánu vo vzťahu k zainteresovaným ministerstvám

Nemecká spolková 
republika	koordinačnú funkciu plní Ministerstvo financií, predtým Ministerialrat au ministère fédéral de l´Economie (Federálne ministerstvo hospodárstva) – zúčastnené sú Spolkové ministerstvo spravodlivosti, Spolkové ministerstvo hospodárstva a Spolkové ministerstvo zahraničných vecí
 
Portugalská republika	Directeur du service juridique de la direction général des Affaires étrangères (riaditeľ právneho odboru všeobecnej sekcie Ministerstva zahraničných vecí)

Grécka republika	Collaborateur juridique au service spécial du contentieux communautaire du ministère des Affaires étrangères (právny spolupracovník odboru osobitných komunitárnych sporov ministerstva zahraničných vecí), directeur de la direction des affaires juridiques du ministère de l´Agriculture (riaditeľ sekcie právnych vecí Ministerstva pôdohospodárstva)

Talianska republika	Chef du service contentieux diplomatique du ministère des Affaires étrangères (riaditeľ odboru diplomatických sporov Ministerstva zahraničných vecí), niekedy v spolupráci s avocato dello Stato 

Francúzska republika	Sous-directeur a la direction des affaires juridiques du ministère des Affaires étrangères (zástupca riaditeľa sekcie právnych vecí Ministerstva zahraničných vecí)

Luxemburské 
veľkovojvodstvo	Directeur des relations économiques internationales et de la coopération au ministère des Affaires étrangères (riaditeľ ekonomických medzinárodných vzťahov a spolupráce Ministerstva zahraničných vecí)

Švédske kráľovstvo	Department of Legal Affaires of the Ministry of Foreign Affaires (Sekcia právnych vecí Ministerstva zahraničných vecí)

Írsko	Chief State Solicitor´s Office 

Rakúsko	Úrad ústavných služieb (Verfassungsdienst) Spolkového úradu vlády

Dánsko	Zvláštny výbor pre právne otázky EÚ (EU Special Committee on Legal Issues) vedený Ministerstvom spravodlivosti a polície a zložený zo zástupcov ministerstiev 

Fínsko	Ministerstvo zahraničných vecí – právna sekcia, resp. oddelenie európskeho práva a oddelenie pre Európsky súdny dvor a porušenie práva

Z uvedeného je zrejmé, že členské štáty EÚ teda majú na stálych zastupiteľstvách v Bruseli právnu službu (1-2 pracovníci) a jedného právnika zodpovedného za konanie pri porušení Zmluvy o založení ES.

Koordinujúcim orgánom pre konania pri porušení Zmluvy o založení ES a konania pred Súdnym dvorom a Súdom prvej inštancie sú v členských krajinách:
1.	Ministerstvo zahraničných vecí (odbor európskeho práva) – Fínsko, Grécko, Švédsko, Portugalsko, Luxembursko, Holandsko, Belgicko, Francúzsko, Taliansko
2.	Ministerstvo spravodlivosti – Dánsko, Španielsko 
3.	Úrad vlády – Rakúsko
4.	Ministerstvo financií – Nemecko
5.	Zvláštny útvar – Írsko, Veľká Británia

O vytvorení koordinačného orgánu na zastupovanie pred Súdnym dvorom a Súdom prvej inštancie pri ministerstve spravodlivosti uvažujú viaceré pristupujúce krajiny do EÚ, vrátane krajín V4.

4. Organizácia, koordinácia a zastupovanie pred Súdnym dvorom a Súdom prvej  
    inštancie zo strany štátnych orgánov v konaní o porušení Zmluvy o založení  
    ES (čl. 226)

1. Obvyklý postup v konaní

	Písomná časť: Po upovedomení o podaní žaloby dotknuté (žalované) strany majú lehotu 2 mesiace na zaslanie svojho vyjadrenia. Oznámenie o začatí konania je zároveň zverejnené v Úradnom vestníku Európskej únie. Strana žalujúca má následne právo repliky voči vyjadreniu a strana žalovaná právo dupliky. Súdny dvor následne rozhodne rozhodne, či budú vykonané dôkazy (výsluch svedkov a znalcov, ohľadanie veci alebo miesta, predloženie dokumentov alebo podanie informácií, vypočutie strán) a či sa pristúpi k ústnej časti konania.

	Ústna časť: Dochádza k vypočutiu strán, prípadne doplneniu dokazovania. Ide o doplnenie písomnej časti, čiže slúži iba k vyjasneniu niektorých skutočností, zdôrazneniu najdôležitejších stanovísk. Čas určený pre vypočutie jednej strany je limitovaný, iba na žiadosť môže byť predĺžený. Rozsudok je možné napadnúť do troch mesiacov (požiadať o jeho revíziu) od vydania.

	Opravné prostriedky: Proti všetkým konečným rozhodnutiam Súdu prvej inštancie možno podať odvolanie na Súdny dvor. Na konanie o odvolaní sa potom obdobne použijú ustanovenia o konaní pred Súdnym dvorom.
	Tak konečné rozhodnutie Súdu prvej inštancie, ako aj konečné rozhodnutie Súdneho dvora možno napadnúť žiadosťou o obnovu konania. Táto žiadosť je posúdená na neverejnom zasadnutí s prihliadnutím k vyjadreniu strán a v prípade, že je obnova povolená, postupuje sa podľa procesného poriadku a o veci sa znovu rozhodne.
	Tretia strana, ktorá sa cíti byť poškodená tým, že bolo vydané rozhodnutie v konaní, ktorého sa nezúčastnila, ale mala sa zúčastniť, môže týmto spôsobom dosiahnuť zmenu rozhodnutia.

	Intervencia (pristúpenie ku konaniu): Dôležitým prvkom, zvlášť pre členské štáty, je možnosť intervencie do prebiehajúceho konania. Ide o inštitút obdobný vedľajšiemu účastníkovi v občianskom súdnom konaní, t.j. ďalšia strana vstupuje do konania za účelom podpory jednej zo zúčastnených strán konania. Tento procesný inštitút môže byť využívaný najmä pri dôležitých konaniach (rozhodovanie o predbežnej otázke, konanie o porušení Zmluvy o založení Európskych spoločenstiev). Z praktického hľadiska spočíva predovšetkým v nasledujúcom: žiadosť o intervenciu spolu s odôvodnením právneho záujmu na výsledku konania je potrebné podať do šiestich týždňov od zverejnenia oznámenia o začatí konania. V prípade povolenia intervencie budú všetky dokumenty v konaní doručované i tejto strane, ktorá získa právo podávať procesné návrhy.

2. Neformálna procedúra (nie je upravená v Zmluve o založení ES)
Odpoveď členského štátu na neformálne upozornenia, sťažnosti Európskej komisie treba doručiť na Európsku komisiu zvyčajne do 2 mesiacov od doručenia listu Európskej komisie na Stále zastupiteľstvo (porov. formálnu procedúru).

informácia o opatrení

vysvetlenie

Kancelária na zastupovanie pred SD a SPI

Stále zastupiteľstvo
- diplomat za dotknutý rezort

právna služba SZ - ad info 

neformálne upozornenie, sťažnosť listom  

Európska komisia

dotknutý 
rezort

návrh rozhodnutia

neoprávnená sťažnosť

oprávnená sťažnosť

3. Formálna procedúra (čl. 226 Zmluvy o založení ES)
a) administratívna fáza  (formal notice – prvá fáza + reasoned opinion*, druhá fáza)
Odpoveď členského štátu je potrebné doručiť na Európsku komisiu zvyčajne do 2 mesiacov od doručenia listu na SZ;
(1. fáza – Členský štát zvyčajne do dvoch mesiacov má zaslať „observations“. 2. fáza.: Ak členský štát nevyhovie stanovisku (posudku) Európskej komisie v priebehu dvoch mesiacov, môže dať Európska komisia podanie na Súdny dvor).

formálne upozornenie alebo odôvodnené stanovisko*

Kancelária na zastupovanie pred SD a SPI

 
Európska komisia

 

dotknutý
rezort

- diplomat za dotknutý rezort ad info 

Stále zastupiteľstvo
právna služba SZ

príslušný rezort, vláda

návrh opatrenia

medzirezortná
komisia - PS

odpoveď

b) konanie pred Súdnym dvorom
Pred Súdnym dvorom bude prebiehať väčšina komunikácie písomne, prostredníctvom agenta/agentov členského štátu.

Európska komisia

podklady

Stále zastupiteľstvo
právna služba SZ
(kópie)

- diplomat za dotknutý rezort ad info 

podanie na Súdny dvor

Súdny dvor

Kancelária na zastupovanie pre SD a SPI

dotknutý
rezort

návrh
opatrenia

príslušný rezort, vláda

medzirezortná komisia -PS

medzirezortná komisia